Liste over skotske dagsaviser

**Liste over skotske dagsaviser**, det vil si over engelskspråklige aviser utgitt i Skottland og en del er britiske aviser med en skotsk utgave hvor deler av avisen er byttet ut med skotsk materiale. «Hver avis har sitt eget særegne fokus som tilbyr en rekke synspunkter på lokale og verdensspørsmål,» i henhold til National Library of Scotland (Det skotske nasjonalbibliotek), som opprettholder fysisk og digitale arkiv over utgivelser. De fleste avisene har hatt dalende opplagstall på 2010-tallet, men har fått økt betydning og inntekter via egne nettsteder.

## Historie
De eldste skotske avisene begynte på midten av 1600-tallet, og disse forløperne var en form for nyhetsark bestående av små hefter på mellom 2 og 16 sider, trykt på ett enkelt papirark. En av disse første var *The heads of severall proceedings in the present Parliament* (Edinburgh, 1641) som gjengav nyheter om parlamentariske debatter i Westminster i London. *Mercurius Caledonius* som dukket opp kortvarig i 1660 og 1661 var uten tvil den første skotske avisen. Det var ikke bare et opptrykk av London-aviser, men inneholdt også innenlandske skotske nyheter, samt rapporter fra utlandet. En uavhengig etterkommer, *Caledonian Mercury*, utkom tre ganger i uken mellom 1720 og 1867, samt en ny digital utgave med samme navn ble lansert i 2010.

De første skotske avisene av noen betydning og fortsettelse var *Edinburgh Evening Courant* (1718-1871) og nevnte *Caledonian Mercury* (1720-1867), som var nasjonale aviser og ga lite lokale nyheter. Edinburgh var hovedsenteret for avisutgivelsene og produksjon på 1700-tallet. Det var også *Edinburgh Advertiser* (1764-1859) og den kortvarige *Edinburgh Chronicle* (1759-1761). Avisenes opplag var relativt lavt gjennom 1700-tallet og inn på 1800-tallet. De første regionale avisene var *Glasgow Journal* (1741) og *Aberdeen Journal* (1748). Den første avisen som ga betydelig dekning til lokale nyheter var ukeavisen *Glasgow Mercury* (1778).

To av Skottlands moderne dagsaviser ble opprettet på begynnelsen av 1800-tallet. *[[The Scotsman]]* ble etablert i 1817 som en liberal ukeavis, om enn i lite opplag på kun 300, men den først kom ut ble sett på som radikal til det punktet at den var «en brannstifter». Den andre var *[[Dundee Courier]]*, etablert i 1802, men i 1809 ble det overtatt av Robert Rintoul som brukte avisen til å kampanje for politiske reformer, og kritikk av lokale politikere som Alexander Riddoch, som styrte Dundee. På den samme tiden begynte det også å dukke opp mindre lokale aviser utenfor de sentrale byene: *Inverness Courier* i 1817, *Perthshire Advertiser* i 1828, *Stirling Observer* i 1836, *Falkirk Herald* i 1845 og *Southern Reporter* i 1855.

## Dagsaviser

* *[[The Herald (Glasgow)|The Herald]]*, morgenavis i bredformat med base i Glasgow som ble grunnlagt i 1783, og er den åttende eldste dagsavisen i verden. Tittelen ble forenklet fra *The Glasgow Herald* i 1992. Opplaget var 25 869 i 2017, men 11 364 i 2023.
* *[[The Scotsman]]*, morgenavis med hovedkvarter i Edinburgh, grunnlagt i 1817. Den ble dagsavis i 1855, og forble utgitt i bredformat fram til august 2004 da den ble utgitt som en tabloidavis. Opplaget var 19 792 i opplag i 2017, og 7 710 per 2023.
**[[The National (Skottland)|The National]]*, grunnlagt i 2014, med 9 746 i 2017 og 2 986 per 2023. Den var den første dagsavisen i Skottland som støttet skotsk uavhengighet.
* *Daily Record*, morgenavis, tabloid, grunnlagt i 1895. Opplaget var 48 869 i 2024.
* *The Press and Journal*, regionalavis for høylandet og byene Aberdeen og Inverness med 48 208 i 2017 og 22 927 i 2023. Avisen ble etablert i 1747 og er således Skottlands eldste dagsavis.
* *The Courier*, regional morgenavis i Dundee, 17 647 i opplag per 2023.
* *Greenock Telegraph*, lokalavis for Inverclyde, grunnlagt i 1857, med 4 691 i opplag i 2023.
* *Paisley Daily Express*, lokalavis basert i Glasgow som dekker området Renfrewshire, med et opplag på 1 233 per 2024.
* *Evening Express*, lokalavis i tabloidformat, grunnlagt i 1879, basert i Aberdeen med opplag på 9 449 per 2023.
* *Glasgow Times*, lokalavis for Glasgow. Den ble grunnlagt som *The Evening Times* i 1876, men omdøpt til sitt nåværende navn i 2019. Opplaget er 6 085 per 2023.
* *Edinburgh Evening News*, lokalavis i Edinburgh som ble grunnlagt i 1873. Den eies av National World, som også eier *[[The Scotsman]]*. Opplaget er 6 226 2023.
* *Evening Telegraph*, lokal kveldsavis for Dundee som ble grunnlagt i 1877 som *The Evening Telegraph*. Opplaget er 5 634 per 2023.

I tillegg har de britiske avisene *[[The Times]]*; *[[The Daily Telegraph]]*; *The i Paper*, kjent som kun *i* fram til desember 2024; *[[The Guardian]]*; *[[The Financial Times]]*; *[[Daily Mail]]*; *[[The Sun]]*; *Daily Star*; *[[Daily Mirror]]*; gratisavisen ''Metro''; og *[[The Morning Star]]* skotske utgaver hvor deler av avisen har eller kan ha lokalt skotsk materiale. Det finnes også egne søndagsaviser.

## Referanser


## Litteratur
* Cowan, R.M.W. (1946): *The newspaper in Scotland: a study of its first expansion 1815-1860*. Glasgow: George Outram & Co.
* Harper, Norman (1997): *Press and Journal: the first 250 years 1748-1998*. Aberdeen: Aberdeen Journals.
* Morris, Albert (1992): *Scotland's paper: the Scotsman 1817-1992*. Edinburgh: Scotsman Publications.

## Eksterne lenker
* 
* «A Very Short and Incomplete History of Scottish Newspapers», ved Tom Doran